b'\n_START_ARTICLE_\nRostock\n_START_SECTION_\nGeografija\n_START_PARAGRAPH_\nRostock le\xc5\xbei na obali Baltskega morja na severu Mecklenburga-Predpomorjanske vzdol\xc5\xbe spodnjega toka reke Warnow. Poleg gosto poseljenih obmo\xc4\x8dij na obeh straneh reke mestu pripada tudi 6.000 ha velik gozd Rostocker Heide severovzhodno od samega mesta. Mestno obmo\xc4\x8dje se razteza najve\xc4\x8d 21,6 km v smeri sever - jug in najve\xc4\x8d 19,4 km v smeri vzhod - zahod. Skupna dol\xc5\xbeina morske obale je 18,5. Najvi\xc5\xa1ja to\xc4\x8dka v mestu je 49 m n.m., najni\xc5\xbeja pa 1,5 m pod morsko gladino (Diedrichsh\xc3\xa4ger Moor, Diedrichshagensko barje).\n_START_SECTION_\nZgodovina\n_START_PARAGRAPH_\n\xc5\xbde od leta 600 n.\xc5\xa1. so obmo\xc4\x8dje ob spodnjem toku reke Warnow naseljevali slovanski Kesinci (Kessiner). V \xc4\x8dasu nastajanja mesta je bilo obmo\xc4\x8dje prizori\xc5\xa1\xc4\x8de rednih spopadov med dansko, sa\xc5\xa1ko in slovanskimi vojskami.  Tako se prva omemba Rostocka kot urbs roztoc najde v knjigi Gesta danorum (Dejanja Dancev) danskega zgodovinarja Saxa Grammatica. Poro\xc4\x8da, da so leta 1161 Danci pod Valdemarjem I. uni\xc4\x8dili slovansko kne\xc5\xbejo utrdbo. Kmalu zatem je bilo mesto obnovljeno in naseljevali so se obrtniki in trgovci. Poro\xc4\x8dilo iz leta 1189 omenja utrdbo, trg in cerkev sv. Klementa z nem\xc5\xa1kim duhovnikom.\n_START_SECTION_\n\xc5\xa0port\n_START_PARAGRAPH_\nIz mesta Rostock prihaja znan nogometni klub F.C. Hansa Rostock,za katerega je v sezoni 2005/06 igral slovenski reprezentant Mi\xc5\xa1o Bre\xc4\x8dko. Klub trenutno nastopa v 3.nem\xc5\xa1ki ligi'